Slovenska kronika, 9.3.2010


Naslov: Valvasorjev kompleks je obnovljen
Napoved za voditelja:

Valvasorjeva hiša v Krškem, kjer je umrl veliki slovenski polihistor Janez  Vajkard Valvasor, je bila v preteklosti že večkrat obnavljana, nikoli pa temeljito, tako da je zadnja leta mestu dajala kaj klavrno podobo in  mu ni bila ravno v ponos. Tokratna obnova, ki je trajala kar nekaj let, pa je bila celovita, saj so poleg Valvasorjeve hiše obnovili še dve - Jarnovičevo in Kaplanovo, ki zdaj tvorijo Valvasorjev kompleks. V njem bo krška občina uredila mestni muzej, svoj prostor pa bodo imele tudi institucije, ki se ukvarjajo s kulturo.

T- Iz Krškega GORAN ROVAN /

X- Snemalec Tomaž Pavkovič /

X- Montažer ? /

Krška občina je leta 1993 območje okoli Valvasorjeve hiše razglasila za kulturni in zgodovinski spomenik. Njegova obnova je zaradi različnih vzrokov trajala več let, zaključna faza celovite obnove pa je stala dva in pol milijona evrov.

T- MELITA ČOPAR /
X- direktorica občinske uprave občine Krško /
30.02
»S tem, da je projekt delno financirala Evropska unija. Na drugi razpis razvoja regij smo dobili sredstva cirka 950 tisoč evrov. Vse ostalo je financirala občina Krško, oziroma 70.000 evrov je prispevala še ministrstvo za kulturo, za sanacijo oz. rekonstrukcijo tega objekta.«

Za to območje se je udomačilo ime Valvasorjev kompleks, v njem pa bo zdaj našlo svoj prostor več dejavnosti.
T- FRANC BOGOVIČ /
X- župan občine Krško /

29.04
»V samem Valvasorjevem kompleksu bo mestni muzej, v katerem se bodo zvrstile zbirke, ki spominjajo na mesto, od Štovička, Bohoriča, prav tako tudi Valvasorjeva seveda. V pritličju bo tudi kavarna, prav tako pa bodo imele v kompleksu svoje pisarne od turistično informacijske pisarne, prav tako pa tudi tisti, ki se ukvarjajo s kulturo.«

V tem kompleksu bodo začasno tudi prostori Mladinskega centra Krško. Otvoritev tega novega kulturnega središča bo 30. marca, urejanje in postavitev vseh zbirk, pa bo končano do konca tega leta.

Kaseta mini DV – Pavkovič od 25.30 minute dalje

